पाएं अपने शहर की ताज़ा ख़बरें और फ्री ई-पेपरडाउनलोड करें
युवती को शादी का झांसा देकर उसके साथ दुष्कर्म और दवाइयां खिलाकर गर्भपात करवाने का मामला सामने आया है। बीकानेर निवासी पीड़िता की ओर से सदर थाना पुलिस को दी गई रिपोर्ट में बताया गया है कि वर्ष, 15 में उसने जयपुर में एलएलबी की थी। उसके बाद वह आरजेएस की तैयारी करने लगी।
बीकानेर में उसका पड़ोसी नगर निगम के पास रहने वाला योगेन्द्रसिंह भी जयपुर में कंपीटिशन की तैयारी करता था और दोनों एक ही मकान में किराये पर रहते थे। इस दौरान योगेन्द्र ने शादी का झांसा दिया और नवंबर-दिसंबर, 18 में उसके साथ दुष्कर्म किया। वह प्रेग्नेट हो गई तो दवाइयां खिलाकर गर्भपात करवा दिया। उसके बाद योगेन्द्र बीकानेर आ गया।
उससे शादी के लिए कहा तो पहले टालमटोल करता रहा और फिर मना कर दिया। इससे वह डिप्रेशन में आ गई और दवाइयां खा लीं। मामले की जांच कर रहे एसएचओ सत्यनारायण गोदारा ने बताया कि युवती का मेडिकल मुआयना करवाया गया है। उसके बयान लिए हैं। मजिस्ट्रेट के समक्ष भी बयान करवाए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn